Kimerovia

Kimerovia (iné názvy Kimérovia, Kimmeriovia, Kimerijci, Kimeri, Kiméri) boli indoeurópske kmene, ktoré boli predchodcami Skýtov v dnešnom južnom Rusku a okolí.

V 8. storočí pred Kr. ich z južného Ruska vyhnali Skýti. Kimerovia ustúpili do Anatólie a v rokoch 696 - 695 pred Kr. dobyli Frýgiu. Pri útoku na lýdske Sardy a na maloázijské grécke osady boli v druhej polovici 7. storočia pred Kr. zrejme za asýrskej pomoci porazení a vytlačení do severovýchodnej Malej Ázie, kde splynuli s miestnymi kmeňmi.

Referencie 

Etniká, národy a národnosti